Hero (2002ko filma)

Hero, txineraz 英雄 (euskaraz Heroi), 2002ko Zhang Yimou txinatar zinema zuzendariaren borroka arteetako film bat da. Jet Li, Tony Leung, Maggie Cheung, Chen Daoming, Zhang Ziyi eta Donnie Yen aktoreek antzeztu zuten. K.a 227an Jing Kek burututako Qin Shi Huang erregearen hilketan saiakeran oinarritua dago.

Gaur egun arte Txinako Herri Errepublikan ekoitzitako inoizko film garestiena da eta Ingelesez besteko film onenaren Oscar Sariaren izendapena jaso zuen.

 Argumentua 

Txina nagusitasuna bereganatzeko beren artean borrokatzen ziren zazpi erresumetan banandua zegoenean, miseria eta heriotza herrialde osoan barna hedatu ziren. Quin erresumako Qin Shi Huang (Chen Daoming) erregea Txinaren batasuna lortu eta lehenbiziko enperadorea bilakatzeko ideiarekin obsesionatua zegoen, horregatik gainontzeko erresumetako monarkak hura hiltzen saiatu ziren. Qin Shi Huang hiltzeko kontratatutako hiltzaile izugarrienen artean Ezpata Hautsi (Tony Leung Chiu-Wai), Elur Hegalari (Maggie Cheung) eta Zeru Luze (Donnie Yen) zeuden. Qin Shi Huang erregeak hiru hiltzaile horiek akatzea lortzeko gai denari boterea, aberastasuna eta audientzia pribatua eskeintzea hitzeman du, baina ia ezinezkoa dirudien betebeharra da. Hortaz, Izen Gabe (Jet Li) enigmatikoa bere kondairazko arma hiltzaileekin batera errege jauregian aurkeztean, erregea haren istorioa entzuteko gogotsu agertuko da.

 Aktoreak 
 Jet Li: Izen Gabea
 Tony Leung Chiu-Wai: Ezpata Hautsia
 Maggie Cheung: Elur Hegalari
 Chen Daoming: Qin Shi Huang, Qin erresumako erregea
 Donnie Yen: Zeru Luze
 Zhang Ziyi: Ilargi

 Kanpo estekak 
 IMDBko fitxa irakurgai 

Kategoria:Txinako Herri Errepublikako filmak
Kategoria:Borroka arteetako filmak
Kategoria:Epika filmak
Kategoria:2000ko hamarkadako abentura filmak
Kategoria:Txinan girotutako filmak
Kategoria:Antzinaroan girotutako filmak